
              AVIZ

asupra
Proiectului de Lege pentru ratificarea Acordului între Guvernul României şi Cabinetul de Miniştri al Ucrainei privind măsuri de creştere a încrederii şi securităţii, semnat la Kiev, la 10 martie 2014

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare cu Proiectul de Lege pentru ratificarea Acordului între Guvernul României şi Cabinetul de Miniştri al Ucrainei privind măsuri de creştere a încrederii şi securităţii, semnat la Kiev, la 10 martie 2014, trimis cu adresa nr. PLx 410/2014 din 9 septembrie 2014, înregistrat sub nr. 4c-11/899 din  10 septembrie 2014.
             Potrivit prevederilor art. 75 din Constituţia României, republicată, şi ale art. 92 alin. (8) pct.1, din Regulamentul Camerei Deputaţilor, republicat, Camera Deputaţilor este primă Cameră. 
            Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă, menţionată mai sus, în şedinţa din 
16 septembrie 2014. 
   Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.950 din 28 august 2014.
            În urma dezbaterilor, s-a hotărât, cu unanimitate de voturi, avizarea favorabilă a proiectului de lege susmenţionat.


În raport de obiectul şi conţinutul său, iniţiativa legislativă face parte din categoria legilor ordinare.

